
Latvijas čempionāts motokrosā sacensību nolikums
Latvijas kauss Q / BV, Retro motocikliem un PitbikeMX sacensību nolikums Zelta mopēds sacensību nolikums
05.09.-06.09.2026. STELPE
1. Latvijas čempionāta sacensības motokrosā:
1.1. Latvijas čempionāta sacensības notiek atbilstoši LaMSF Sporta kodeksam, Ētikas kodeksam, Motokrosa noteikumiem, Tehniskajiem noteikumiem, LaMSF Motokrosa komisijas Gada nolikumu un šā nolikuma prasībām. Šīs ir A kategorijas sacensības atbilstoši LaMSF Sporta kodeksam. Nolikuma nepilnības, paskaidrojumus sniedz un trūkumus novērš LaMSF Motokrosa komisija. Visus strīdus, kas saistīti ar šā Nolikuma punktu izpildi, izskata un tiesā LaMSF Disciplinārā un arbitrāžas komisija.
1.2. Latvijas čempionāta sacensības ir atklātās (t.i., citu valstu nacionālo federāciju (FMN) sportisti drīkst piedalīties sacensībās ar FIM Eiropa/vai FIM licencēm un ar savas FMN atļauju, bet sportisti no Igaunijas un Lietuvas ar savas FMN motokrosa licenci).
1.3. Krievijas un Baltkrievijas pilsoņiem sacensībās ir aizliegts piedalīties. Lai to nodrošinātu, sekretariātam ir tiesības pirms reģistrēšanas prasīt katram sportistam uzrādīt personību apliecinošu dokumentu un atteikt reģistrēšanu, ja tāds dokuments netiek uzrādīts.

2. Sacensību norises datums, vieta un klases:
2.1. Sacensību trase un vieta – Pīlādžu mototrase, “Pīlādži”, Stelpes pagasts, Bauskas novads.
2.2. Latvijas čempionāta klases: MX65; MX85; MX125; MX2; MX1; Q Open; B/V Open; MXOpen250 un MXOpen450.
2.3. Latvijas kausa klases, kurām notiek ieskaite Latvijas čempionāta posmos ir: QIesācēji, Q100, Qjuniori, Qkids, Q Amatieri; Q Veterāni; B/V Amatieri un B/V Veterāni, Retro125, Retro250, Retro350, Retro500, Retro Evo175, Retro Evo, Retro Evo+, PitbikeMX Limited, PitbikeMX Open. Pēc Latvijas kausa gada nolikuma.
2.4. Sportista minimālo vecumu nosaka pēc dzimšanas datuma. Sportista maksimālo vecumu nosaka pēc dzimšanas gada.
2.5. Vienā dienā sportistiem tiek atļauts startēt tikai vienā klasē.
2.6. Sacensību dienas ietvaros norisinās Latvijas Zelta mopēds čempionāts posms. Klases –ZMS standarts līdz 16, ZMS standarts 16+, ZM meitenes 16+, ZM sports.
3. Organizators:
Biedrība Tehnisko sporta veidu klubs “Pīlādži”
Reģ.nr. 50008097801
“Pīlādži, Stelpes pagasts, Bauskas novads, LV-3925 Ēriks Pīlādzis, tālr.: 29454683
4. Oficiālās personas:
	Nr. p/k
	Amats
	Vārds, uzvārds
	Licence

	1.
	Sacensību galvenais tiesnesis/
Atbildīgais sporta darbinieks
	Renārs Gudrais
(mob. 26411304)
	LaMSF A

	2.
	Sacensību direktors/organizators
	Ēriks Pīlādzis
	-

	3.
	Motokrosa komisijas pārstāvis
	Raivis Zīrups
	-

	4.
	Sacensību galvenā sekretāre
	Līna Kārkliņa
	LaMSF sekretāra

	5.
	Sacensību galvenais hronometrists
	Aivars Spalviņš
	Hronometrists

	6.
	Distances priekšnieks
	Mārtiņš Lasis
	LaMSF B

	7.
	Tehniskās kontroles priekšnieks
	Ditmārs Matuševics
	LaMSF A


5. Trase:
5.1. Latvijas čempionāta motokrosa sacensības notiek tikai LaMSF licencētās trasēs. Trases tiek licencētas saskaņā ar LaMSF Motokrosa noteikumu prasībām.
5.2. Pirms sacensībām trasei jābūt pieņemtai ar aktu, kuru paraksta sacensību organizators, sacensību galvenais tiesnesis un LaMSF Motokrosa komisijas nozīmētais pārstāvis.
5.3. Sacensību organizatoram pirms sacensībām un sacensību laikā ir jānodrošina trases sagatavošana atbilstoši LaMSF Motokrosa noteikumu prasībām.

6. Drošība
6.1. Sportistu un skatītāju drošība atbilst LaMSF Motokrosa noteikumu prasībām.
6.2. Skatītāji un sacensību dalībnieki ir personīgi atbildīgi par savas drošības un vides aizsardzības noteikumu ievērošanu.
6.3. Force majeure gadījumā drošības nolūkos trase un/ vai braucienu laiki var tikt saīsināti vai mainīti saskaņā ar sacensību žūrijas lēmumu.
6.4. Katra sportista personīgais pienākums ir nodrošināt, lai viņa organismā nenokļūst dopings.
6.4.1. Latvijas čempionāta sacensībās motokrosā ir iespējama dopinga kontrole, ko veic Latvijas Antidopinga birojs. Aizliegto vielu saraksts un dopinga kontroles procedūra notiek atbilstoši FIM un Pasaules Antidopinga kodeksa noteikumiem. Sacensību žūrijai sadarbībā ar Medicīnas personālu ir tiesības veikt alkohola kontroli sportistiem (žūrijas noteiktas izlases veidā), izmantojot alkometru.

7. Sacensību norise:
7.1. Klases – saskaņā ar Latvijas čempionāta/Latvijas kausa nolikumu un dienas kārtību.
7.2. Latvijas čempionāta motokrosā sacensības sākas ar sportistu reģistrēšanos,kuras laikā ir jauzrāda sava FMN licence, reģistrēšanās un/vai licences maksājumu veikšanu, motociklu tehnisko kontroli, kā arī laika kontroles transponderu saņemšanu. Vienam sacensību posmam sportists var reģistrēt divus vienādas klases motociklus. Motocikliem nav jābūt no viena ražotāja, bet tam jāatbilst attiecīgās klases prasībām, kurā startam reģistrējas attiecīgais sportists. Bez šo procedūru veikšanas sportista dalība sacensībās nav iespējama un pieļaujama. Minēto procedūru veikšanai sākuma un beigu termiņš tiek norādīti apstiprinātajā sacensību Dienas kārtībā
7.3. Reģistrācija, kvalifikācijas treniņi un 2 braucieni katrā motociklu klasē - saskaņā ar dienas kārtību.
7.4. Visi sportisti sacensību braucieniem kvalificējas kvalifikācijas treniņos. Katras klases kvalifikācijas treniņa minimālais ilgums Latvijas čempionātā ir 20 minūtes no kurām 3 minūtes brīvais treniņš bez laika kontroles un 15 minūtes kvalifikācijas treniņš ar laika kontroli. Pēc treniņa sportistiem ir dotas 2 min starta treniņiem. Brīvā treniņa laikā finiša zonā trases tiesnesis trasē izkar zaļo karogu. Tas nozīmē laika kontrole netiek veikta.
7.5. Katram sportistam jāpiedalās savas klases kvalifikācijas treniņā. Kvalifikācijas treniņā sportisti izcīna savu kārtas numuru ar kuru tas stājas pie starta barjeras pirms katra no diviem braucieniem. Attiecīgi ievērojot secīgu kārtību pie kuras, ātrākā apļa laika sportists pēc kvalifikācijas treniņa, pie starta barjeras stājas pirmais, lēnākā apļa laika sportists pēc kvalifikācijas treniņa pie starta barjeras stājas pēdējais. Sportists, kurš nav piedalījies kvalifikācijas treniņā ar sacensību galvenā tiesneša atļauju var tikt pielaists pie sacensībām kā pēdējais ejot pie starta barjeras, ja tiek ievērotas šī Nolikuma 5.5. punktā noteiktās prasības.
7.6. Braucieniem kvalificējas katrā solo motociklu klasē ne vairāk kā 40 sportisti, Kvadru klasē ne vairāk kā 30 sportisti, B/V klasē ne vairāk kā 30 ekipāžas. Gadījumā, ja trase ir īsāka par 1600 m, stājās spēkā LaMSF Motokrosa noteikumu p. 3.2.5.10.

7.6.1.  gadījumā, ja kvadru klasēs Q Open, Q Amatieri un Q Veterāni kopā sacensībām reģistrējas vairāk nekā 30 sportisti, Q Veterāni klase tiek pārcelta uz apvienoto braucienu kopā ar klasēm Q Iesācēji, Q100 un Q Juniori (brauciena ilgums – 12 minūtes + 2 apļi).
7.7. Ja sportists piedalījies kvalifikācijas treniņos vai braucienā bez transpondera, tad ne sacensību organizators, ne sacensību tiesnešu kolēģija nenes atbildību par viņa rezultātiem.
7.8. Ne vēlāk kā 10 minūtes pēc pēdējā kvalifikācijas treniņa sacensību organizators un sacensību galvenais tiesnesis nodrošina un veic Dalībnieku sanāksmes izvešanu pie starta barjeras.
7.9. Klasēm MX1 un MXOpen tiek noteikts kopējs brauciens. Ja kopējais MX1 un MXopen klašu sportistu skaits ir lielāks par 40, tiek organizēti atsevišķi braucieni MX1 un MXOpen klasēm.
7.10. Klasēm MX2 un MX125 tiek noteikts kopējs brauciens. Ja kopējais MX2 un MX125 klašu sportistu skaits ir lielāks par 40, tiek organizēti atsevišķi braucieni MX2 un MX125 klasēm.
7.11. Klasēm Q Amatieri, Q Veterāni, kuras startē apvienotajā braucienā Q Open, tiek vērtēti un apbalvoti katra posma kopvērtējumā pēc LK nolikuma. Visi sportisti Latvijas čempionāta posma(dienas) kopvērtējumā saņem Q Open ieskaiti komandu vērtējumā.
7.12. Klasēm B/V Amatieri un B/V Veterāni, kuras startē apvienotajā braucienā B/V Open tiek vērtēti un apbalvoti katra posma kopvērtejumā pēc LK nolikuma. Visi Sportisti Latvijas čempionāta posma(dienas) kopvērtējumā saņem B/V Open ieskaiti komandu vērtējumā.
7.13. Nolūkā popularizēt motokrosu un celt Latvijas čempionāta titulu prestižu, kā arī lai veicinātu jauniešu iesaisti motokrosā, lai nodrošinātu viņu sportisko izaugsmi un fizisko noturību, 2026. gada sezonā tiek noteikti sekojoši noteikumi:
7.13.1. Latvijas čempionāta sacensībās motokrosā MX 65 un MX 85 klasē drīkst startēt visi sportisti, kuri startējuši arī Latvijas kausā vai citos LaMSF organizētos sacensību seriālos neatkarīgi no izcīnītās vietas;
7.13.2. Latvijas čempionāta sacensībās motokrosā MXOpen250 klasē drīkst startēt Latvijas kausa dalībnieki no sekojošām klasēm: MX iesācēji, MX15+, MX30+, MX40+, MX45+, MX50+, MX55+ un MX60+.
7.13.3. Latvijas čempionāta sacensībās motokrosā MXOpen450 klasē drīkst startēt Latvijas Kausa dalībnieki no sekojošām klasēm: MX iesācēji*, MX15+*, MX30+, MX40+, MX45+, MX50+, MX55+ un MX60+. * Sportisti no 18 gadiem.
7.13.4. Latvijas čempionāta sacensībās motokrosā drīkst startēt sportisti ar vienreizējām licencēm, uzrādot personu apliecinošu dokumentu, apdrošināšanu un ārsta izziņu;
7.13.5. Ārzemju sportistiem reģistrējoties sacensībās jāuzrāda personu apliecinoši dokumenti.
7.14. Katrā klasē Latvijas čempionātā motokrosā notiek 2 braucieni.
7.15. Latvijas čempionāta ieskaitē tiek noteikti sekojoši katra brauciena ilgumi:

	KLASE
	BRAUCIENA ILGUMS

	MX65
	12 min + 2 apļi

	MX85
	15 min + 2 apļi

	MX125 un MX2
	18 min + 2 apļi

	MX1 un MXOpen
	18 min + 2 apļi

	Q Open
	18 min + 2 apļi

	BV Open
	18 min + 2 apļi


7.15.1. Latvijas kausa (QIesācēji, Q100, Qjuniori, Qkids, Retro125, Retro250, Retro350, Retro500, Retro Evo175, Retro Evo, Retro Evo+, PitbikeMX Limited, PitbikeMX Open) klašu ieskaitē tiek noteikti sekojoši katra brauciena ilgumi:

	RETRO motocikli
	12 min + 2 apļi

	PitbikeMX
	10 min + 1 aplis




	Q Iesācēji, Q100, Q Juniori,
	12 min + 1 aplis

	Q Kids
	8 min + 1 aplis


7.15.2. Latvijas Zelta mopēds (ZMS standarts līdz 16, ZMS standarts 16+, ZM meitenes 16+, ZM sports) tiek noteikti sekojoši katrra brauciena ilgumi:

	Visas klases
	8 min + 1 apļi


7.16. Latvijas čempionāta sacensībās tiek noteikta obligāta prasība par to, ka 10 minūtes pirms katra starta kvalificējušos sportistu motocikliem jābūt novietotiem pirmsstarta zonā.
7.17. Ja motocikla novietošana ir nokavēta, tad sportists tiek pielaists braucienam kā pēdējais.
7.18. Pirms katra brauciena visām motociklu klasēm tiek dota iespēja izbraukt iepazīšanās apli.
Iepazīšanās apļa laika limits ir 5 minūtes. Laiku skaita no tiesneša signāla doties iepazīšanās aplī.
7.19. Ja, veicot iepazīšanās apli, jebkādu iemeslu dēļ, sportists nav atgriezies pirmsstarta zonā noteiktajā laika limitā, tad tas sportists netiek pielaists pie starta konkrētajā braucienā.
8. Vērtēšana Latvijas čempionātā
8.1. Visus rezultātus nosaka pēc finiša līnijas šķērsošanas secības. Lai saņemtu ieskaites punktus braucienā sportistam esot kontaktā ar motociklu ir jāfinišē (jāšķērso finiša līnija) brauciena kontrollaikā un jābūt veikušam ne mazāk kā 75% no attiecīgās klases līdera nobrauktās distances.
8.2. Ja sportists nav finišējis kontrollaikā:
8.2.1. bet ir veicis 75% no attiecīgās klases līdera nobrauktās distances, viņa vieta braucienā un attiecīgi arī punktu skaits tiek noteikta pēc faktiski nobraukto apļu skaita.
8.2.2. ja sportists nav veicis 75% no attiecīgās klases līdera nobrauktās distances tad sportists izcīna vietu braucienā, bet ieskaites punktus negūst.
8.2.3. Vienāda apļu skaita gadījumā tiek ņemta vērā sportista vieta pēdējā nobrauktajā aplī.
8.3. Klases, kurām ir kopēji braucieni, tiek vērtētas sekojoši:
8.3.1. MX2 un MX125 klasēm – ja ir kopējs brauciens, klases tiek vērtētas atsevišķi gan individuālajā ieskaitē, gan komandu ieskaitē.
8.3.2. MX1 un MXOpen klasēm – ja ir kopējs brauciens, klases tiek vērtētas atsevišķi, taču komandas ieskaitē dot kopējā braucienā izcīnītos punktus.
8.4. Latvijas čempionāta posma ieskaitē katrā klasē vērā tiek ņemta sportista izcīnītā vieta divos braucienos.
8.5. Katrā braucienā sportisti gūst punktus, atbilstoši ieņemtajai vietai (izņemot šā Nolikuma 7.2.2. p. norādītajā gadījumā) saskaņā ar tabulu:

	Vieta
	1.
	2.
	3.
	4.
	5.
	6.
	7.
	8.
	9.
	10.

	Punkti
	25
	22
	20
	18
	16
	15
	14
	13
	12
	11

	Vieta
	11.
	12.
	13.
	14.
	15.
	16.
	17.
	18.
	19.
	20.

	Punkti
	10
	9
	8
	7
	6
	5
	4
	3
	2
	1



8.6. Latvijas čempionāta posma kopvērtējuma rezultātus nosaka, ņemot vērā divu braucienu rezultātā izcīnīto punktu summu. Vienādu punktu gadījumā augstāku vietu ieņem tas sportists, kurš ir ieņēmis augstāku vietu sacensību otrajā braucienā.
8.7. Latvijas čempionāta sezonas kopvērtējuma rezultātus nosaka, ņemot vērā sportista visos Latvijas čempionāta posmos izcīnīto kopējo punktu summu. Vienādas punktu summas gadījumā tiekņemtas vērā sportista uzvarēto posmu skaits, ja tas vienāds, tad posma 2.vietu skaits, ja tas vienāds, tad posma 3.vietu skaits, un tā tālāk, līdz tiek noteikts labākais.
9. Vērtēšana Latvijas Kausa un Latvijas Zelta mopēds klasēm:

Q100, Qjuniori, Qkids, Zela mopēds klasēm:
9.1. Visus rezultātus nosaka pēc finiša līnijas šķērsošanas secības. Lai saņemtu ieskaites punktus braucienā sportistam jābūt veikušam vismaz vienu pilnu apli ar uzrādītu kontrollaiku.
9.2. Vienāda apļu skaita gadījumā tiek ņemta vērā sportista vieta pēdējā nobrauktajā aplī. Ja veikts tikai viens aplis, tad augstāku vietu ieņem sportists kurš šķērsojis finiša līniju pirmais.
9.3. Visas klases neatkarīgi no tā vai tiek organizēti kopēji braucieni vai nē, tiek vērtētas atsevišķi.
9.4. Katrā braucienā sportisti gūst punktus, atbilstoši ieņemtajai vietai saskaņā ar tabulu:

	Vieta
	1.
	2.
	3.
	4.
	5.
	6.
	7.
	8.
	9.
	10.

	Punkti
	25
	22
	20
	18
	16
	15
	14
	13
	12
	11

	Vieta
	11.
	12.
	13.
	14.
	15.
	16.
	17.
	18.
	19.
	20.

	Punkti
	10
	9
	8
	7
	6
	5
	4
	3
	2
	1



9.5. Posma kopvērtējuma rezultātus nosaka, ņemot vērā divu braucienu rezultātā izcīnīto punktu summu. Vienādu punktu gadījumā augstāku vietu ieņem tas sportists, kurš ir ieņēmis augstāku vietu sacensību otrajā braucienā.
Retro motocikliem:
9.6. Visus rezultātus nosaka pēc finiša līnijas šķērsošanas secības. Lai saņemtu ieskaites punktus braucienā sportistam esot kontaktā ar motociklu ir jāfinišē (jāšķērso finiša līnija) brauciena kontrollaikā un jābūt veikušam ne mazāk kā 50% no attiecīgās klases līdera nobrauktās distances.
9.7. Ja sportists nav finišējis kontrollaikā:
9.7.1. bet ir veicis 50% no attiecīgās klases līdera nobrauktās distances, viņa vieta braucienā un attiecīgi arī punktu skaits tiek noteikta pēc faktiski nobraukto apļu skaita.
9.7.2. ja sportists nav veicis 50% no attiecīgās klases līdera nobrauktās distances tad sportists izcīna vietu braucienā, bet ieskaites punktus negūst.
9.7.3. Vienāda apļu skaita gadījumā tiek ņemta vērā sportista vieta pēdējā nobrauktajā aplī.
9.8. Katrā braucienā sportisti gūst punktus, atbilstoši ieņemtajai vietai (izņemot 8.7.2. p. norādītajā gadījumā) saskaņā ar tabulu:

	Vieta
	1.
	2.
	3.
	4.
	5.
	6.
	7.
	8.
	9.
	10.

	Punkti
	25
	22
	20
	18
	16
	15
	14
	13
	12
	11

	Vieta
	11.
	12.
	13.
	14.
	15.
	16.
	17.
	18.
	19.
	20.

	Punkti
	10
	9
	8
	7
	6
	5
	4
	3
	2
	1



9.9. Posma kopvērtējuma rezultātus nosaka, ņemot vērā divu braucienu rezultātā izcīnīto punktu summu. Augstāku vietu kopvērtējumā ieņem sportists ar vislielāko punktu summu. Vienādu punktu gadījumā augstāku vietu ieņem tas sportists, kurš ir ieņēmis augstāku vietu sacensību otrajā braucienā.
PitbikeMX klasēm:
9.10. Visus rezultātus šīm klasēm nosaka pēc finiša līnijas šķērsošanas secības. Lai saņemtu ieskaites punktus braucienā sportistam jābūt veikušam ne mazāk kā 75% no attiecīgās klases līdera nobrauktās distances.
9.11. Ja sportists nav finišējis kontrollaikā:
9.11.1. bet ir veicis 75% no attiecīgās klases līdera nobrauktās distances, viņa vieta braucienā un attiecīgi arī punktu skaits tiek noteikta pēc faktiski nobraukto apļu skaita.
9.11.2. ja sportists nav veicis 75% no attiecīgās klases līdera nobrauktās distances tad sportists izcīna vietu braucienā, bet ieskaites punktus negūst.

9.12. Posma kopvērtējuma rezultātus nosaka, ņemot vērā divu braucienu rezultātā izcīnīto punktu summu. Augstāku vietu kopvērtējumā ieņem sportists ar vislielāko punktu summu. Vienādu punktu gadījumā augstāku vietu ieņem tas sportists, kurš ir ieņēmis augstāku vietu sacensību otrajā braucienā.

10. Protesti:
10.1. Jebkuram sportistam ir tiesības iesniegt protestu par sacensību rezultātiem. Tam jābūt noformētam rakstiskā formā, pašrocīgi parakstītam un ne vēlāk kā 30 minūtes pēc rezultātu oficiālās
paziņošanas iesniegtam un reģistrētam sacensību sekretariātā. Par protestu par sacensību rezultātiem drošības nauda jāiemaksā EUR 50 apmērā.
10.2. Citi protesti par nolikuma pārkāpumiem jāiesniedz rakstiskā formā, uzrādot pārkāpuma punktu, ne vēlāk kā 30 minūtes pēc konkrētās klases brauciena beigām (brauciena beigas skaitās no tā momenta, kad ir finišējis pirmais sportists). Protests jāiesniedz sekretariātā un tam ir obligāti jābūt reģistrētam. Protestam jāpievieno drošības naudu EUR 100,00 apmērā.
10.3. Ja protests tiek apmierināts, protestētājs naudu saņem atpakaļ, pretējā gadījumā nauda tiek ieskaitīta LaMSF budžetā
10.4. Ja protesta izskatīšana saistīta ar motora izjaukšanu, tad protests jāiesniedz rakstiskā formā, uzrādot pārkāpuma punktu, ne vēlāk kā 30 minūtes pēc konkrētas klases brauciena beigām (brauciena beigas skaitās no tā momenta, kad ir finišējis pirmais sportists). Šajā gadījumā protesta iesniedzējs iemaksā drošības naudu EUR 250,00 par divtaktu un EUR 350,00 par četrtaktu motociklu. Jebkurš atteikums motora nodošanai izjaukšanai tiek kvalificēta kā vainas atzīšana un nozīmē, ka protests tiek apstiprināts. Kārtībā kādā notiek motora izjaukšana un ar to saistītās darbības ir norādīti Tehniskajos noteikumos. Tehniskajos noteikumos norādītās kārtības ievērošanu nodrošina sacensību galvenais tiesnesis.
11. Apbalvošana:
11.1. Katra Latvijas čempionāta posma pirmo triju vietu ieguvēju klašu apbalvošana notiek uzreiz pēc pēdējā brauciena saskaņā ar sacensību Dienas kārtību.
11.1.1. Katra Latvijas čempionāta posma pirmo trīs vietu ieguvēji tiek apbalvoti ar piemiņas kausiem un šampanieti. Katra kausa minimālo augstumu nosaka savstarpējā līguma pielikumā, kurš noslēgts starp sacensību organizatoru un LaMSF. Sacensību organizatora klases pirmo triju ieguvēji tiek apbalvoti ar sacensību organizatora piešķirtajām piemiņas balvām.
11.1.2. Jebkura fiziska vai juridiska persona, tai skaitā sacensību organizators un tā atbalstītāji (turpmāk – balvu fonda izveidotājs) var nodibināt savu balvu fondu Latvijas čempionāta sacensībām.Finansiālu balvu un ar to saistīto nodokļu nomaksu u.c. izdevumus uzvarētājiem nodrošina attiecīgā balvu fonda izveidotājs. LaMSF nenes juridisku atbildību par balvu fonda izveidotāja izziņoto balvu fondu piešķiršanu Latvijas čempionāta sacensībām.
11.2. Gadījumā, ja balvu fonda izveidotājs nav nodibinājis un izziņojis finansiālu balvu fondu Latvijas čempionāta posmam, tad LaMSF Motokrosa komisijas noteiktais obligātais minimālais balvu fonda sadalījums katrā LČ posmā ir sekojošs (EUR):

	Balvu fonda sadale Latvijas čempionātā

	
	1.vieta
	2.vieta
	3.vieta

	MX65 kopvērtējums
	50
	30
	20

	MX85 kopvērtējums
	50
	30
	20

	MX125 kopvērtējums
	50
	30
	20

	MX2 kopvērtējums
	250
	100
	50

	MX1 kopvērtējums
	350
	200
	100




	
	
	
	

	Q Open
	100
	75
	50

	BV Open
	100
	75
	50



10.3. Naudas balvas tiek izmaksātas sportistam skaidrā naudā vai ar pārskaitījumu. Naudas balvas saņemšanu sportists apliecina ar savu parakstu, ja to pieprasa sacensību organizators.
12. Finanšu noteikumi:
11.1. Visi Latvijas čempionāta klašu sportisti, reģistrējoties sacensībām sacensību organizatoram maksā sacensību organizatora noteikto biedru maksu EUR 60.
11.1.1. Qkids un Retro dalības maksa EUR 40.
11.1.2. Latvijas zelta mopēds dalības maksa EUR 40.
11.2. 2026. gada sezonā sacensību dalības maksai (visām klasēm) tiek pievienota transpondera izmantošanas maksa 5 EUR apmērā. Minētā maksa neattiecas uz sportistiem, kuri izmanto personīgo transponderu.
11.3. Visiem sportistiem, kuri startējuši sacensību pirmajā dienā, ir tiesības startēt sacensību otrajā dienā sev atbilstošā klasē, saņemot 50% atlaidi dalības maksai.
11.4. Sacensību organizators izsniedz katram sportistam vienu aproci, vienu aproci mehāniķim un vienu aproci līdzbraucējam.
13. Citi noteikumi:
13.1. Iebraukšana dalībnieku laukumā 04.09. no plkst.16:00 līdz 22:00 un 05.09. no plkst. 6:00 līdz
22:00, 06.09. no plkst. 6:00
13.2. Dalības maksu par sacensībām sportists vai sportista pārstāvis veic pie iebraukšanas dalībnieku nometnē pretī saņemot:
a) Apliecinājumu par samaksu;
b) trīs bezmaksas aproces (sportists, mehāniķis, pārstāvis), b/v klases braucējiem četras aproces;
c) viena auto iebraukšanu dalībnieku laukumā; b/v klases braucējiem – divu auto iebraukšana
13.3. Reģistrāciju sacensībām sportists vai sportista pārstāvis veic sacensību sekretariātā uzrādot apliecinājumu par samaksu.
13.4. Motociklu mazgāšana atļauta tikai tam paredzētajā vietā.
13.5. Lūgums ievērot klusumu dalībnieku nometnē laika posmā no 23.00-6.00.
13.6. Signālu - mehāniķu zonā atļauts atrasties tikai sportistiem vai mehāniķiem ar atbilstošu aproci.
13.7. Pārvietošanās pa dalībnieku nometnes teritoriju ar transportu (auto, moto, velo, pitbike un tml.) ne ātrāk par 5km/h.

